|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

**ELŐTERJESZTÉS**

**A** Művelődési, Kulturális és Szociális Bizottság2023**.** március27 **-** eirendkívüli

**ülésére**

|  |  |
| --- | --- |
| **Tárgy:** | Pályázati felhívás elfogadása egyházi szervezetek támogatására |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az államháztartáson kívülre nyújtott támogatások rendjéről szóló 15/2020. (IV. 17.) önkormányzati rendelet (a továbbiakban: Rendelet) határozza meg az erzsébetvárosi egyházi szervezetek támogatására vonatkozó szabályokat. A Rendelet értelmében az Önkormányzat az egyházi szervezetek társadalmi szerepvállalásának segítése, növelése, az önkormányzattal való partneri kapcsolat előmozdítása érdekében hozza meg döntéseit és támogatja e szervezetek tevékenységét.

A Rendelet 4.§ (1) bekezdése értelmében az Önkormányzat a tárgyévi költségvetési rendeletében állapítja meg az egyházi szervezetek támogatására biztosított keretösszeget. A 2023. évi költségvetésről szóló 3/2023 (II.15.) önkormányzati rendeletben a *„7302 Kerületi egyházak támogatása”* előirányzaton 7.000.000 Ft áll rendelkezésre e célra.

Javaslom, hogy a tavalyi évhez hasonlóan az idei évben is kerüljön kiírásra az egyházi szervezetek ***kulturális, szociális és oktatási célú programjainak*** támogatása céljából pályázat***.*** A pályázat elbírálása során javasolom, hogy a Bizottság vegye figyelembe a program közérdekűségét, a bevont személyek nagyságrendjét, célcsoportját, a pályázati program és a költségvetés megalapozottságát, kidolgozottságát, a korábbi támogatások cél szerinti megvalósulásának tapasztalatait. Az elnyerhető támogatás felső határát 1.000.000 Ft összegben javasolom meghatározni.

*A pályázati felhívás és mellékletei a határozati javaslat mellékletét képezik.*

A Rendelet 4.§ (3) bekezdése alapján a pályázati felhívás feltételeinek meghatározásáról és a pályázatok elbírálásáról a Művelődési, Kulturális és Szociális Bizottság jogosult dönteni.

Fentiekre tekintettel kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2023. (III. 27.) határozata a 2023. évi egyházi pályázat kiírásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. pályázati felhívást tesz közzé az erzsébetvárosi egyházi szervezetek 2023. évi kulturális, szociális és oktatási célú program támogatására a határozat 1. melléklete szerinti tartalommal.
2. a határozat 1. mellékletét képező pályázati felhívást és annak mellékleteit a határozat 2-6. melléklete szerint elfogadja.
3. a pályázati felhívás helyben szokásos módon történő közzétételéről a Humánszolgáltató Iroda gondoskodik.

**Felelős:** Veres Zoltán bizottsági elnök

**Határidő**: 2023. április 3.

Budapest, 2023. március 21.

**Szücs Balázs**

alpolgármester

**Mellékletek:**

Határozati javaslat mellékletei:

1. melléklet: Pályázati felhívás egyházi szervezetek támogatására

2. melléklet: Költségterv

3. melléklet: Összeférhetetlenségi nyilatkozat

4. melléklet: Közzétételi kérelem

5. melléklet: Támogatási kérelem adattartalma

6. melléklet: Elszámolható költségek