|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2023. március 27 - ei rendkívüli

ülésére

|  |  |
| --- | --- |
| **Tárgy:** | Pályázati felhívás Erzsébetvárosi irodalmi ösztöndíj odaítélésére |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést** nyilvános ülésen kell tárgyalni**.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Az Erzsébetvárosi irodalmi ösztöndíjról szóló **49/2020. (X.21.) önkormányzati rendelet 3. § -a** alapján (a továbbiakban: Rendelet) az ösztöndíjra szóló pályázati felhívást a Művelődési, Kulturális és Szociális Bizottság írja ki, továbbá dönt az ösztöndíjak odaítéléséről. A pályázati **felhívást minden év április 1. napjáig kell közzétenni.**

A pályázati kiírás követelményeit a Rendelet 2. § (1)-(5) bekezdése rögzíti. Ez alapján az ösztöndíjra a pályázat benyújtásakor a 35. életévét betöltött, de 65. életévét még be nem töltött, legkevesebb kettő, nem magánkiadású szépirodalmi kötettel rendelkező, magyar nyelven alkotó szépirodalmi kötettel rendelkező szerzők pályázhatnak. A pályázat további feltételeit a Rendelet 2. § (2) bekezdése alapján a pályázati felhívás tartalmazza.

A jelentkezés szakmai önéletrajz, publikációs lista, munkaterv és szövegmutatvány beküldésével lehetséges, amely prózaírók esetében maximum 2 oldalnyi szöveg, költők esetében minimum 3, maximum 5 db vers. Drámarészlettel pályázóknak egységesen 4 oldalnyi szöveget szükséges beküldeniük. A pályázat mellé ajánlást mellékelni nem kell. Az ösztöndíj nem adható annak, aki a pályázat elbírálásakor egyéb állami ösztöndíjban részesül.

Az ösztöndíj mértéke 6 hónapra **havi nettó 160 000 Ft**, mely 2023. május – 2023. október közötti hónapokra illeti meg a nyertes pályázót. Az ösztöndíjban részesülőkkel az Önkormányzat támogatási szerződést köt, amely tartalmazza a pályázati felhívásban is rögzített, részükről teljesítendő feltételeket.

A pályázatok közül 5 fős szakmai zsűri tesz javaslatot az ösztöndíjak odaítélésére a Művelődési, Kulturális és Szociális Bizottság számára.

Az 5 fős szakmai zsűrit a Rendelet 3. § (2) bekezdése alapján szintén a Művelődési, Kulturális és Szociális Bizottság választja meg. Tiszteletdíjukra az eddigi gyakorlatnak megfelelően bruttó 75.000 Ft/fő összeget javaslok. A szakmai zsűrivel a feladatok elvégzésére megbízási szerződés kötése szükséges.

A szakmai zsűri tagjainak az alábbi személyeket javaslom megválasztani: elnökeként Benedek Annát, tagjainak: Babiczky Tibort, Mirtse Zsuzsannát, Szijj Mártont, Valuska Lászlót.

Az ösztöndíj folyósításához szükséges fedezetet az Önkormányzat 2023. évi költségvetéséről szóló **3/2023. (II.15.)** önkormányzati rendelet **7302** – Erzsébetvárosi Irodalmi ösztöndíj előirányzata biztosítja. A szakmai zsűri tiszteletdíjánakfedezetét az **5701** - Irodalmi ösztöndíjhoz kapcsolódó programok előirányzata biztosítja.

Kérem a tisztelt Művelődési, Kulturális és Szociális Bizottságot az előterjesztés megtárgyalására és a határozati javaslatok elfogadására.

**HATÁROZAT JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2023. (III.27.) határozata az Erzsébetvárosi irodalmi ösztöndíj pályázati felhívásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Pályázati felhívást tesz közzé 2023. évben az Erzsébetvárosi irodalmi ösztöndíjra.

2. A határozat mellékletét képező pályázati felhívást elfogadja.

3. A pályázati felhívás közzétételéről a Polgármesteri Hivatal Humánszolgáltató Irodája gondoskodik a helyben szokásos módon.

**Felelős:** Veres Zoltán bizottsági elnök

**Határidő:** 2023. április 1.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2023. (III.27.) határozata az Erzsébetvárosi irodalmi ösztöndíj pályázat szakmai zsűrijének kiválasztásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. Az Erzsébetvárosi Irodalmi ösztöndíj pályázat elbírálására jogosult szakmai zsűri elnökének Benedek Annát, tagjainak Babiczky Tibort, Mirtse Zsuzsannát, Szijj Mártont, Valuska Lászlót kéri fel.

2. A szakmai zsűri díjazására bruttó 75.000 Ft/fő összegű megbízási díjat állapít meg.

3. Felkéri a Polgármestert a megbízási szerződések aláírására.

**Felelős:** Niedermüller Péter polgármester

**Határidő:** 2023. április 15.

Budapest, 2023. március 21.

Szücs Balázs

alpolgármester

Határozat melléklet:

1. számú melléklet Pályázati felhívás